《早朝时皇太子出阁读书》
明代·梁楠

西山雪霁晓苍苍，玉帛车书觐帝乡。鹊观双悬天北极，龙楼交映日重光。

和风旆列龙蛇动，气肃鸳鸯剑佩长。衮职小臣无寸补，十年主计愧含香。

作者简介：梁楠，字挺豫，又字豫山。番禺人。明世宗嘉靖三十七年（一五五八）举人，授台州学正，入为国子监丞。历仕至贵州都匀同知。著有《续近思录》。清温汝能《粤东诗海》卷二九、清道光《广东通志》卷二八一有传。